ପୁଣି ୪ ଅସୁସ୍ଥ, ସ୍ବାସ୍ଥ୍ୟକେନ୍ଦ୍ରରେ ଭର୍ତ୍ତି\nଅନୁଗୋଳ ଅଫିସ,୨୦।୧୨- ଅନୁଗୋଳ ଥାନା ଛେଳିଆପଡ଼ା ନାଥସାହି ପ୍ରକଳ୍ପ ଉପ୍ରା ବିଦ୍ୟାଳୟ ଶ୍\nପୁଣି ୪ ଅସୁସ୍ଥ, ସ୍ବାସ୍ଥ୍ୟକେନ୍ଦ୍ରରେ ଭର୍ତ୍ତି\t December 20th, 00:00 AM December 20th, 00:00 AM\nଅନୁଗୋଳ ଅଫିସ,୨୦।୧୨- ଅନୁଗୋଳ ଥାନା ଛେଳିଆପଡ଼ା ନାଥସାହି ପ୍ରକଳ୍ପ ଉପ୍ରା ବିଦ୍ୟାଳୟ ଶ୍ରେଣୀ ଗୃହରେ ଛାତ୍ରୀମାନେ ମୂର୍ଚ୍ଛା ଯାଉଥିବା ଘଟଣା ଜିଲାରେ ଚର୍ଚ୍ଚାର ବିଷୟ ହୋଇଛି। ଦୈନିକ ସ୍କୁଲରେ ଏପରି ଘଟଣା ଘଟୁଥିବାରୁ ଅଭିଭାବକ, ଶିକ୍ଷୟିତ୍ରୀଶିକ୍ଷକମାନେ ଚିନ୍ତାରେ ପଡ଼ିଯାଇଛନ୍ତି। ତେବେ ଜିଲା ସ୍ବାସ୍ଥ୍ୟ ବିଭାଗ ଏଥିପ୍ରତି ସେତେଟା ଗୁରୁତ୍ୱ ଦେଉ ନ ଥିବାରୁ ଅଭିଭାବକଙ୍କ ମଧ୍ୟରେ ଅସନ୍ତୋଷ ପ୍ରକାଶ ପାଇଛି। ବୁଧବାର ବନ୍ତଳା ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରର ଡାକ୍ତର ରାକେଶ ସନ୍ତୋଷ କୁମାର ପାଲଙ୍କ ନେତୃତ୍ୱରେ ଏକ ଟିମ୍ ଉକ୍ତ ସ୍କୁଲରେ ପହଞ୍ଚତ୍ଥିଲା। ଡାକ୍ତରଙ୍କ ସମ୍ମୁଖରେ ୭ମ ଶ୍ରେଣୀ ଛାତ୍ରୀ ପ୍ରିୟମ୍ବା ସାହୁ, ଲିପି ସାହୁ, ନମିତା ନାଥ ଓ ଛେଳିଆପଡ଼ା ହାଇସ୍କୁଲର ଚୁଲବୁଲି ମାଝି ମୁଣ୍ଡ ବିନ୍ଧୁଥିବା କହି କାନ୍ଦିବା ସହ ମୂର୍ଚ୍ଛା ହୋଇଯାଇଥିଲେ। ଏଭଳି ପରିସ୍ଥିତି ଦେଖି ଉପସ୍ଥିତ ଡାକ୍ତରମାନେ ଆଶ୍ଚର୍ଯ୍ୟ ପ୍ରକଟ କରିଥିଲେ। ପରେ ଛାତ୍ରୀମାନଙ୍କୁ ଜିଲା ମୁଖ୍ୟ ଚିକିତ୍ସା କେନ୍ଦ୍ରରେ ଆବଶ୍ୟକ ଚିକିତ୍ସା ପରେ ଛାଡ଼ି ଦିଆଯାଇଥିଲା। ସମସ୍ୟା ସମ୍ପର୍କରେ ବନ୍ତଳା ଗୋଷ୍ଠୀ ସ୍ବାସ୍ଥ୍ୟକେନ୍ଦ୍ରର ଡାକ୍ତର ପାଲ୍ କୁହନ୍ତି, ଉକ୍ତ ସ୍କୁଲକୁ ଏକ ଟିମ୍ ଯାଇଥିଲା। ସେମାନଙ୍କ ସମ୍ମୁଖରେ ପିଲାମାନେ ମୂର୍ଚ୍ଛା ହୋଇ ଯାଇଥିଲେ। ସେମାନଙ୍କୁ ଜିଲା ସ୍ବାସ୍ଥ୍ୟକେନ୍ଦ୍ରକୁ ନିଆଯାଇ ସାଲାଇନ୍ ଲଗାଯାଇଥିଲା। ଜିଲା ମୁଖ୍ୟ ସ୍ବାସ୍ଥ୍ୟ ଅଧିକାରୀ ଡା. ଗୌରୀଶଙ୍କର ବଳ କୁହନ୍ତି, ଶିଶୁ ବିଭାଗ ଡା. ପ୍ରତାପ ବେହେରା ପିଲାମାନଙ୍କୁ ଚିକିତ୍ସା କରିବା ପରେ ସେଭଳି କିଛି ରୋଗ ନାହିଁ ବୋଲି କହିଛନ୍ତି।
